| **Curriculum de Formation COMMCARE** | Ny Ministeran’ny Fahasalamam-bahoaka, miaraka amin’ireo mpiara-miombon’antoka, dia nametraka ny fampiasana ny teknolojia vaovao sy ny finday ho fanatsarana ny fahasalamana eny anivon’ny fiaraha-monina.  Ny tanjon’izany dia :   * hanatsarana ny kalitaon’ny antontan-kevitra sy tatitra miakatra avy amin’ny mpanentana ara-pahasalamana; * hanafaingana ny fiakaran’ny tatitra sy fampandrenesana raha sendra misy tranga ara-pahasalamana na aretina arahimaso manokana, na valan’aretina; * hanatsarana ireo fanapahan-kevitra tokony ho raisina sy ny asa mifanandrify izany.   Nohatsaraina, nampitomboana araka izay filana hita ary nampifanarahana amin’ny fitaovana an-taratasy hatrany ny vontoatin’ny fitaovana ampiasaina dia ny CommCare izany. Izany no natao dia mba hampiena ny taha-pahafatesan’ny Reny sy ny Zaza.  Hapetraka ity fiofanana ity mba hanamafy orina ny fahaiza-mampiasa ny finday sy ireo kojakoja miaraka aminy,ary indrindra ny fitaovana teknolojika vaovao CommCare izay natsofoka tao anatiny.  **NY IANTEFAN’NY FIOFANANA**  Natao ho an’ireo mpanentana ara-pahasalamana sy lehiben’ny tobim-pahasalamana mpanao tantsoroka efa nahazo fiofanana momba ny fampiasana CommCare ity fiofanana fanampiny ity.  **ZAVAKINENDRIN’NY FIOFANANA**  Natao hanatsarana ny kalitaon’ny tolotra ara-pahasalamana eny ifotony, ny kalitao sy ny fahafainganan’ny tatitra mila halefan’ny mpanentana ara-pahasalamana ary ny tantsoroka ataon’ny sefo CSB ity fiofanana ity.  **FOTO-KEVITRA IAINGAN’ NY FAMPIOFANANA**  Manaja ny fomba fianaran’ny olondehibe ny fampiofanana. ho tandrovina amin’izany:   * Ny fanasongadinana ny traikefa ananan’ny tsirairay; * Ny fifanakalozana eo amin’ny tsirairay; * Ny fandraisana anjara mavitrika; * Ny fikirakirana mivantana ny fitaovana.   Anisan’ny foto-kevitra iaingan’ny fampiofanana ny fampiharana sy ny famerimberenana ireo fahaiza-manao fototra mandritra ny fiofanana. |
| --- | --- |